Digital-Divide-Data/Luhya-ASR-Data-subset huggingface dataset:
Unyala khandi khutekha lihondo likhali liukhukaranga nomba lihondo lia matsi.
Khutekha lihondo lia matsi habura mlihondo urulitse tsinzoli nende bindu biumukari.
Okitsa utonye mbipande biyenje ure khushifulia shilabu panga bulei uremu matsi.
Solitsakhu ichumbi ufunikhe, bwana mulilu ure khumaika lihondo liyi.
Liakhamala tsitaka likhomi na tsiranu lilaba liyili, khamula matsi karikalemu usundule.
Ra khumaika inusu idaka liume, matsi karikalemu karonye.
Lihondo liamatsi lilaba litiyali khulilwa, unyala khulia likhaya nomba nichei.
Nuwakhaya lisebebe, nyola khurulitsakhu makhanda kiikulu khumasambu nibisala bia masebebe.
Raa masti khulipesheni wokitse lisebebe lirule maloba nende buchafu bu mulimi, henza khutukha wakishe libula bisa.
Khalaka lisebebe mbitonye bititit, ure khulipesheni lisafi litsingutsa.
Raa munyu khushifulia umetemu lisebebe, metamu matsi khulondokhana khubunyishi bwilisebebe.
Bwana mulilu ure shifulia shilisebebe khumaika, funikha ulekhe liyi tsitaka tsinne, funula ushukhanyie.
Lekha litsilire khuiya tsitaka tsindi tsibaka, hiyula urange khulomba bindu biukhukalangila.
Khalakanyia bitungu biamasambu nomba bilipwoni, ihoho, tsimbilinganyi nende tsinyanya mbipande .
Ra makura khushifulia kayi umetemu ichumbi nende biungo bwiukhalake khurumishila.
Bwiakhaiya khamula munyu khurula mlisebebe liyili ure mshifulia ushukhanyie makura katsi abundu hosi.
Leka liyi khutsidaka tsiranu nufunishe, unyala khumetamu iroiko nende matsi mati kumunyu.
Makanda kulombi masafi raa mukhapesheni khati khukhusabilakhu wochitse nende matsi masafi.
Sundula matsi kuwochitsile makanda kukhuranga, uremu matsi kandi malabu.
Kalushila khuokitsa makanda mmatsi kandi malabu khutukha makanda kabe masafi.
Wakhamala khukitsa nende khurulitsamu buchafu, bukula makanda ure khushifulia shisafi.
Kenyekhaa utukhe khumanya makanda nikaiyia kabimbanga kaba manyishi khushifulia.
Khumaanisha kenyekhaa ure makanda khushifulia shikali khu nikabimba kabule khusundukha.
Ashitsa lichiko liolio liamakaa unyala khurumishila ikuka nomba tsikhui.
Nuli nende lichiko li isodasti unyala khurumishila khandi khutekha makanda.
Nurumishilaa mulilu kwa maika londa makhuba kambolaa ubwane mulilu kwokwo kwitsikhui.
Raa tsikhui tsinyelele mmaika, raa bisasuli nomba tsikhui tsi tsisaiprass mmaika hasi.
Rakula shibiliti washitse bisasuli nomba tsikhui tsiurumishile khubwana mmaika.
Mulilu kwakhakha meta tsikhui tsinjelicheli mmaika nupanga bulei.
Bukula shifulia shiamakanda ure khumaika kachake khuiya.
Tsilira khumetamu tsikhui khutukha matsi kishe nomba kabwi.
Funula uhenze nikayili, nikayili metamu matsi ukalushile khufunikha.
Kalushila khuramu tsikhui khutukha makanda khayi.
Makanda nikayili pungusa mulilu, wiyule khumaika.
Unyala khulia makanda nukhakalangi nomba ukalange.
Khulia makanda nukhakalangi, raa makanda khushusunuku umetemu ichumbe.
Nuwakhayeba makhwane, khala mili nuwokitsa mmatsi manyishi khulrulitsakhu butoyi.
Batsa khurulitsakhu makhanda kikulu nende mili chinyala khuba nichurikale.
Khalaka mbitonye biyenje nomba ulekhe ukahaleke mshiaa likhuane hakari.
Panga khushifulia uremu matsi mayenje katukhe khululaini lwamakhuane katushi.
Bwana mulilu, solitsa ichumbi khumakhuane, funikha nende shifunukhu shi shifulia nomba urumishile liru.
Ra khumaika ulekhe biyi tsitakika likhomi natsiranu, unyala khuenza nitsiyili nurumishilaa buuma.
Makhwane nikayili nutsomamu shichiko shiubuuma shiinjilaa mukari.
Iyula ure hasi kashinde, unyala khuinula uli nende ichei, ichuisi, mbele mbou nomba ichuisi.
Malasele ni musai kuteshelwi.
Malasele karulanaa nende mbunyishi musai kwing'ombe yabiri nomba likondi.
Khulomba malasele ulenyekha ushinge musai kwing'ombe nibiranga nomba kwilikondi.
Wakhashingila musai huku mushindu shisafi ulara abundu ashindu kuikhaleho kurulitse muya.
Kamali tsitakika likhomi uliyula ure abundu ashindu kashinde, muya kumulilu kurulemu.
Unyala khulia shikhaya nomba ukalanje uli nende bushuma, muchele, likabichi libumba nomba umete mutsingutsa tsia masambu.
Matuma kanyala khutekhwa nende makhanda nomba ukhobole utekhe nikabula makhanda.
Khutekha namakhanda ulapungusa makhandi kikhula khulituma liukhonole nomba liuremi.
Lamba bunyishi buwenyanga, nupanga khushifulia.
Ramu matsi khulondokhana nende bunyishi bwamatuma, nikali matinyu ramu matsi manyishi hati.
Solitsa ichumbi khuikulu ufinikhe butinyu, unyala khurumishila liru khufungila muya kubule khurulamu.
Bwana mulilu ure matuma khumaika kachake khuiya, sunda mulilu matsi kakhame.
Matuma kalabukula tsitaka harupaini, nomba ulahulila muya kwamatuma umanye kayili.
Uliuhula ulekhe kasinde, matuma mateshe kanyala khulilwa makhaya nomba nichei.
Nuwenyi khutekha buchila makhanda, ulakhobola matuma urutsekhu buyefu, kalishila injila yukhutekha matuma.
Mioko ni shikhulia shinyala khutekwa nomba khuuminywa shirumishilwe khuomba busi.
Khutekha mioko khulenyekhana khuba nende matsi ichumbe nende mulilu bionyenye.
Khobolola mioko urulitsekhu likhada likulu, ra mmatsi malabu wokitse.
Tonya mpitomye biti ure khushifulia shindi shisafi, ramu matsi usolitse ichumbi khuikulu.
Matsi kakhabamu manyishi tawe ramu matsi katukhe wimioko chitushi, matsi manyishi katubulaa mioko.
Funikha niliru nomba shifunikhu shi shifulia ure khumaika, ramu mulilu khutukha matsi kakhame.
Matsi nikakhami mioko chilaba chiyile unyala khuiyula ulinde chishinde uli.
Miokonichiteshelwi chinyala khurumishilwa khung'wa ichei nomba chililwe tsa nende matsi.
Nurelemu ichumbi unyala khuamua ulachire kuli ndio nomba ukalanje ulachire bushuma.
Mushenye kunyala khulomwa nende makanda na mbuoni nomba mbuoni nende matuma matoro.
Unyala khandi khurumishila mbuoni, makanda nende matuma matoro halala.
Nurumishilaa makanda nende mabuoni konyenye.
Batsa mabuoni wokitse kabe malabu, khalaka bipande bitititi unyala khurumisha kakhakalakwe.
Ra makanda khumaika kachake khuiya, nakili hambi khuiya ramu mabuoni kabatonyi nomba khuli kali.
Khutonya khukhonyaa mabuoni khuiya bwangu halala nende makanda kabele kayili.
Ramu ichumbi umetemu matsi khu biyi halala, lekha manya lisa lilala.
Biakhaiyia tuya nomba rumishila shikombe khumionola mabuoni nende makanda bitsukane.
Nurumishilaa matuma nende makanda matoro ulachaka khura matuma nende makanda khumaika biakhamala inusu isa uremu mabuoni.
Mushenye kulaba kuyili nukuli tayari khulilwa nende ichei, busala nomba ichuisi.
Tsimbale tsilomwaa khurula khubusi bwamatuma malabu nende mamela, imbuni ilombaa tsimbale tsiba tsindulu.
Bukula mabele winikhe mmatsi kakonemu litukhu lilala hurulitsembu hure habundu hashindu bitsitskire khumela.
Mamela nikakhamela, bakala khumbasu kume kakaka utsi usii.
Matuma masafi nende malabu kharumikhaa mbunyishi khulomba tsimbale.
Wakhasia bukula likunia lisafi uremu busi khulondokhana nubunyish bwitsimbale tsiawenyanga.
Tsukanyiamu busi bwamamela mulikunia lilala nende lili nende busi bwamatuma.
Inikha likunia liboyeliwi ikulu likhale mmatsi homo masa kanne nomba karanu.
Kabwele ularulitsamu uree hasi khusimiti nomba uboye ikulu wamatsi kandi kakhatsiakhu tawe.
Lekha matsi kachetulukhe karulemu kosi, bulamala matukhu kanne nomba karanu.
Ulahunya busi nubuchaki khulera manusu lukanu umanye buli tayari.
Khutekha ulenyekhana ube nende makakatia, lukalai nomba lipipi lishichuma liakhalakwamu hakari nende mwikho.
Setekha mahika bulei ube nubwiyangu bukhusunda makakatia kuma mmaika.
Ra busi bupake khulukalai ubwane mulilu kuchake kusamba matsi kabwimu.
Rumishila mwikho khushula mulukalai khutukha matsi kabwi busi buchake khuiya.
Bwakhaiya bulakalukhana bube lusaso lwishiloba.
Tsimbale tsikalukhane tsiosi tsilaba nende lusaso lulala, henzelitsa tsibule khulala.
Unyala khuyula ulekhe tsishinde, unyala khulia nende matsi, tsikaya, nende ichei nomba ichuisi.
Unyala khumeta matsi mutsimbale uremu nende isukali.
Wakamala raa matsi malabu khushifulia shikali nomba lipipa lia mathi.
Nuwakhayeba tsinduma ogitsa khurulitsakhu butoyi bahandikhu nende buchafu bwikulu, unyala khukhalaka mili noo ukatule nuwokitsa.
Wakhamala khurulitsakhu mili nende butoi ulabatsa khurulitsakhu makhanda kikulu nurumishila mbanu.
Wakhabatsa makhanda raa mmatsi masafi khuokitsa khandi buchafu burulekhu.
Tonya tsinduma mbipande nupanga khushifulia, ramu matsi khulondokhana nubunyishi bwitsinduma.
Solitsa ichumbu khuikulu ufunishe nende liru nomba nuli ni shifunikhu shi shifulia ufunishile.
Lekha tsinduma tsiyi tsidakika manya likhomi natsiranu, unyala khurumishila buuma khula nitsiyili.
Nutsoma buuma kenyekhaa buinjile mukari.
Unyala khuiyula tsinduma uli nende ichai nomba khali matsi konyene, unyala khurumishila ichuisi.
Ochaka nende okhutola maragwe nende amatumwa kabe malafu
Obwana muliro mu maika nomba khu lijiko
Wosia shifulia shibe shilafu notsukhakho amatsi manji
Sichikha eshifulia khu maikaa norechekhamo muliro
Metamo amatumwa notsiririra khusutiamo muliro kama lisaa lala matumwa kachake khuyaa
Matumwa nikachaka khuya yosia maragwe nometamo
Sasia matumwa nende maragwe niwikhonyera omwikho
Funikha nende eshifulia shindi, olachekanga amatsi nikakhamire nometamo khula nga lwa kalayiaa
Metamo tsikhwi khula nga lwa kayaa alafu ometamo ichumbi nosasia vulaii ichumbi itire
Onyala wakaranga nende tsinyanya nde fitunguo niwenya
Ochaka nende khutola maragwe khuniamo buchafu nende machina
Wosia maragwe nora khushifulia shilafu nometamo amatsi nende ichumbi
Wafya muliro khu maika nosichikhakho shifulia nomala ofunikha norabachisia nometamo amatsi kama masaa kabiri nende inusu
Nomala nobatsa amapwoni nende omubano khuiniayo amakhoba
Niwakhamala niwosia amapwoni kao vulaii nende amatsi malafu
Nomala nosasia amapwoni mushifulia shya maragwe nometamo amatsi
Nomala nofunikha bulaiii niwendelea khurabachisia kama lisaa lala
Nifyakhaya fyatubukha noiniya eshifulia khu maika matsi nikakhamala khukhama
Nomala nochaka khufuka nende mwikho amapwoni alala nende maragwe mushifulia
Fuka noniasiaa khula nga filesasya finyukhe ovulaii luonoo khula kama tsidaka mahumi kabiri
Okhufuka obusuma wanza nende okhubwana muliro mu maika nomba khwijiko
Niwakhamala wosia eshifulia shyao nosichikha khu maika
Ometakho amatsi ke ikhafuka akaba nikayerere okhulondana nende abandu balalia obusuma oboo
Osutiamo omuliro khula tsidaka ekhumi nende tsirano khula nga amatsi kalarabachira
Nikakharabachira nometamo obusie butiti butiti nofuka khula nga busuma vulatinya
Fuka khula tsidaka ekhumi nomba khulondana nende ofukanga busuma bwa bandu banga
Endelea okhuniasia obusuma nende omwikho kwao noshukhasia
Metamo obusie khula buyere solaburirisia tawe busuma bunyala khawangarana
Busuma nibwakhaya khula bwachunya pungusia muliro sibula lala tawe
Kabula busuma khu tsisani nibwakhayaa
Tsukha amatsi musufuria nora khumuliro mulayi kachake khutunduma.
Orekhe amatsi kayie mpaka kayesere muno.
Tsirira khufuka obusuma mpaka tsibundu tsilavamota tsinyinji.
Pungusia muliro notsirira khufuka mpaka obusuma butirane bilayi.
Finyirira obusuma khusufuria khulola nibutirane obuosi ne bubula amatsi.
Bumba obusuma bube ribumbe lilala likhongo musufuria.
Funikha isufuria atiti obusuma butire khu muliro omutiti.
Rusia Obusuma khumaika nomala nolia nende inyama kose tsimboka tsia khale.
Wosia ingokho bilayi noteta bipande bilayi bia khuteha.
Tekha ingokho munyungu yotekhera nende ichumbi atiti mpaka itore bilayi.
Tekha bitunguo biotetere mumafura kayire bikakhulane bilayi muno.
Meta tsinyanya tsiotetere notekha tsiyie muno ni tsitore tsiosi.
Meta royco kose curry powder atiti khumeta bunulu obulayi niwenya.
Meta ingokho imalire khuboila nende amatsi kayo atiti munyungu itekhanga.
Tekha atiti khudakika ekhumi ingokho itarine bilayi nende bindu biosi mumyungu khukasia bunulu.
Meta tsidania niwenya khumeta bunulu ingokho nimalire khuiya ne itirane bilayi nde munyu.
Pila nometa ichumbi atiti nilatirire mumunyu mwa ingokho.
Rakho olie nde obusuma obukali kose omuchele omulayi munyumba ye olukonye.
Nyola murere omulafu otong'e nde masafu bilayi muno norusia amakhaya amabii.
Osia masafu ka murere bilayi mumatsi malafu, maloba kosi karule.
Meta matsi matiti mumurere norenjekha khu muliro omulayi, nometa umushevanu mutiti.
Lekha omurere kuyie khudakika ekhumi ni kutsirira muno, mpaka kutirane.
Rusia murere khumaika noshenena matsi kosi karule muliani bilayi muno.
Tekha bitunguo biotetere mumafura kayire bikalukhane bilayi.
Meta murere munyungu itekhanga bitunguo biyire nokalukhasia mpaka mafura nende bitunguo bitire omurere kuosi bilayi.
Meta ichumbi nende mshevano atiti khumeta bunulu bwa omurere.
Lekha omurere kwao kutekhe atiti khudakika tsirano nopila kuri mulayi.
Rusia murere omulayi nolie nende obusuma obukhongo kose omuchele.
Tsukha amatsi amalafu musufuria shikhongo nora khumuliro omutiti, kachake khutunduma kalakala.
Orekhe amatsi kayie atiti mpaka kayesere bilayi, ochake khulola nikayesera.
Kasia obusie butiti mushikombe nometa amatsi nokakhulasia nende omwikho nometa mumatsi kamalire khutuma khumaika.
Meta mumatsi kamarire khuyesera, nokalukhasia lwangu lwangu obusera bulakhola tsibundu.
Tsirira khukalukhasia obusera mpaka butirane bilayi, tsibundu tsilavamota.
Meta amatsi matiti no linga obusera bulaba amatsi matsi kose bulaba obusiro tawe.
Pungusia muliro notsirira khukalukhasia atiti, obusera butirane bilayi muno.
Ekhonyera omwikho kumanya obusera nibutirane obuosi ne bubula tsimbundu.
Meta isukari inditi ngala wenya obusera Bushiri khumaika na okalukhasia atiti.
Onyala khumeta amabere niwenya obusera bube obulayi muno.
Rusia Obusera khumaika no linda bube bunyifu bilayi no nyala khunywa nde mapuoni nomba tsinduma.
Rusia amakhoba khunjiku tsiao tsiyere no otolamo tsikhongo khongo tsio olatekha.
Bukula tsinjuku nora kunyungu ya oltekhera nometa amatsi matiti, norenjekha khu muliro.
Linda tsinjuku tsichake khutira omuliro, nokalukhasia lwangu lwangu nende omwikho kose shijiko shikhongo.
Tsirira khukalukhasia tsinjugu tsiao khumaika nitira muliro kalakala nitsiyia.
Pungusia muliro atiti notsirira khukalukhasia tsinjugu, mpaka tsitire muliro sana ne tsichaka khukalukhana nomanya mbao tsiyia.
Tsirira khukalukhasia nopila omanye tsiyiye endie kose tsishiri.
Nopila nolinga ichumbi nitirire kose onyala onyala khumeta inditi nde matsi matiti muno khu ichumbi itirane.
Kalukhasia tsinjuku tsiao buli saa tsila lala tawe ndo linga nitsikalukhana.
Ni tsimalire khuiya norusia khumuliro no otsiririra khukalukhasia atiti khubera tsinyala khulala muliro kubere omunji.
Lekha tsinjuku tsipowe tsibe tsinyifu no onyala khuchaka khulia nende ichai kose obusera.
Batsa amapuoni amakhongo, norusia bilayi amakhoba kosi nomala niwosia bilayi nende matsi malafu .
Teta mapuoni kao bipande bipande ni kari makhongo muno kayerane nde matiti kalimo.
Nomala ni ora mapuoni kao munyungu yolatekheramo.
Tsukha amatsi amalafu munyumgu ya amapuoni, nora khumuliro omukhongo kachake khuyie.
Meta ichumbi atiti munyungu ya amapuoni itire bilayi.
Lekha amapuoni kayie mpaka kayesere muno, ni olinga matsi buli saa khomanye nikawa mumapuoni kabe nikayire.
Tsoma rikhande mumapuoni kashiri khumaika olole nikamalire khuiya kose kashiri khutoratora nometa matsi.
Matshi ni kawa ne mapuoni katoratora norusia khumaika kalalala tawe.
Funula amapuoni kao kapowe khonyale khulia bilayi.
Kakhapoa nolia nende ichai nomba obusera, onyala kata khulia nonywa amatsi.
Wosia inyeni nende amatsi malafu katunduma bilayi ne oteta bitunguo nende tsinyanya.
Tekha bitunguo biotetere mumafura, nokalukhasia lwangu lwangu mpaka bikakhulane.
Meta tsinyanya tsiotetere nende royco kose curry powder, notekha tsiyie muno ni tsitore tsiosi munyungu.
Meta inyeni mumyungu yotekheranga no okalukhasia mutsinyanya nende bitungu biotekhere bitirane bilayi nende inyeni yao.
Meta matsi matiti khayera khutekha iyeni nende khukasia omunyu omulayi kwa inyeni nolekha biyie.
Onyala khumeta ichumbi noshiri khuramo, nende ishundu shiosishiosi showenyere khura munyeni yao khumeta bunulu.
Lekha inyeni itekhe paka iyie ne matsi kapungukhe munyungu itong?e sa omunyu mutiti.
Onyala khupila khomamye inyeni yao niyire bilayi kose okhoshere khumeta shindu nishiri khumaika.
Matsi kashirimo nolekha kapungukhe khumuliro mutiti khu mumyu kulawa tawe.
Nomala khutekha nga wenyere no rusia khumaika no onyala khulia nende obusuma nomba omuchere.
Kasia muliro kwa khusamba matumwa niwikhonyera tsikhwi tsikhongokhongo khokasie omuliro kwa manda malayi kokhusamba matumwa.
Lekha muliro kwao kukasie manda manji kokhusamba.
Rusia amakhoba ka matumwa kao ka wenya khusamba otong?e nende matumwa kauma makhoba.
Bukula luwaya lwa khusamba no orenjekha khumuliro lukhonye khutirira matumwa nikesamba.
Renjekha matumwa kao khumuliro akulu wa luwaya no chaka khusamba.
Linga muliro kwao kwalaba munji tawe khu matumwa kalalala tawe.
Kalukhasia matumwa kao khuluwaya no samba omubiri kwa matumwa kosi.
Tsirira khukalukhasia amatumwa buli saa, mpaka kakakhulane ne kesambe omubiri kuosi.
Samba matumwa kawenya nokalukhasia kayie buri abundu.
Nomala lia matumwa kao nende ichai nomba obusera, niwenya nolia nende amatsi.
Wosia amatumwa bilayi , nora munyungu ikhongo yo oletekhera mayenjere kosi.
Meta amatsi amalafu munyungu iri nende matumwa, nora khumuliro omukhongo, kachake khuyia.
Lekha matumwa kayie kachake khutora nokasia amakanda kao kolametamo.
Meta matsi munyungu notsiririra khutekha mpaka matumwa kachake khutora.
Wosia amakanda kao kayerana nende amatumwa kotekhanga nometa mumyungu itekhanga.
Meta matsi manji mumyungu kokhukhonya amakanda khuyia.
Meta omuliro kube omunji khu mayenjere kayie bilayi .
Amakanda kachakhuyia nende khutora nokalukhasia katirane nende matumwa okhukasia mayenjere kao.
Meta amatsi mpaka mayenjere kosi kayie bilayi.
Onyala khumeta ichumbi mayemjere kao kakhayia, nomba urusie kkumaika bila ichumbi.
Kakhayia no orusia khumaika kapowe, niwenya no okaranga nende mafura, bitubguo nende tsinyanya nomba onyala khulia bila kukaranga.
Teta inyama bipande bikhongo bilayi binyala khuesamba bilayi.
Meta ichumbi khunyama itire buli abundu khunyama.
Kasia omuliro kwao kwa makaa kulasamba inyama bilayi.
Bukula luwaya luokhusamba inyama norenjekha khumaika kao nomba lijiko lwao.
Rakho inyama yao ichake kuesamba khumuliro kwao kwa makaa ne kulaba omunji muno tawe khu inyama ilalala tawe.
Kalukhasia inyama yao nothirira khusamba iyie buri abundu.
Lekha iikhale khumuliro mpaka buri abundu iyie bilayi ne othirira khukalukhsia.
Rusia inyama yao khumaika nomalire khusamba ne iyire buliabundu.
Pila inyama yao nolinga ichumbi nitire bilayi nomba omete.
Onyala khulia nende obusuma nomba eshindu shiosishiosi nga wenya.
Nyola lisebebe nomala otong'e nde masafu bilayi norusia amakhaya amabii amakhulu kosi.
Teta libebe ne wosia masafu ka lisebebe bilayi mumatsi malafu, maloba kosi karule.
Tsukha amatsi amalafu matiti musufuria, noramo lisebebe nora khumuliro lichake khuiya
Meta ichumbi inditi, onyala khumeta omushebano niwenya, nolekha liyie mpaka litore.
Rusia lisebebe khumaika noshenena matsi kosi karule muliani bilayi.
Tekha bitunguo biotetere mumafura munyungu yotekhera, bikakhulane bilayi.
Meta tsinyanya tsiotetere nende royco, notekha tsiyie muno ni tsitore tsiosi.
Meta lisebebe limalire khuboilwa munyungu itekhanga bitunguo biyire, nokalukhasia lwangu lwangu mpaka bitirane bilayi.
Meta buri shindu shiwenya nolekha lisebebe liyie atiti litirane nende buli shindu.
Onyala khumeta amabere niwenya khumeta bunulu bwa lisebebe liao.
Rusia lisebebe khumaika, rakho olie nde obusuma.
Batsa tsinduma tsikhongo, norusia bilayi muno amakhoba kosi nomala niwosia bilayi nende matsi malafu.
Teta tsinduma tsiao bipande bipande ni tsiii tsikhongo sana tsiyerane nende tsinditi thirimo.
Nomala ni ora tsinduma tsiao munyungu yolatekheramo.
Tsukha amatsi amalafu munyungu ya tsinduma, nometa ichumbi inditi, nora khumuliro omukhongo tsichake khuyia
Lekha tsinduma tsiyie mpaka tsitore, ni olinga matsi buli saa khomanye nikawa mumunyungu.
Tsoma rikhande mutsinduma nitsishiri khumaika olole nitsimalire khuiya kose nitsishiri khutoratora nometa matsi.
Lekha tsinduma tsiyie mpaka tsitore bilayi muno.
Matsi ni kawa ne tsinduma tsimalire khutoratora norusia khumaika tsilalala tawe, nofunula.
Lekha tsinduma tsipowe olie nitsiri tsinyifu atiti.
Tshinduma nipowere, onyala kulia nende ichai ya amabere nomba obusera.
Nyola tsimboka tsiao nomala otong'e nde masafu norusia amasafu amabii kosi.
Wosia masafu ka tsimboka tsionyolire bilayi mumatsi malafu, maloba kosi karule.
Tsukha amatsi amalafu matiti musufuria, noramo tsimboka nora khumuliro tsichake khuiya bilayi.
Meta ichumbi inditi mutsimboka, nende omushebano, nolekha liyie mpaka litore bilayi.
Rusia tsimboka khumaika noshenena matsi kosi karule muliani bilayi.
Tekha bitunguo biotetere mumafura munyungu yotekhera nolekha biyie mpaka bikalukhane.
Meta tsinyanya tsiotetere notekha tsiyie tsitore tsiosi.
Meta tsimboka tsimalire khuboilwa munyungu itekhanga, nokalukhasia mpaka bitirane bilayi.
Meta buri shindu shiwenya khumetera bunulu, nolekha tsimboka tsiyie atiti tsitirane nende buli shindu.
Rusia tsimboka khumaika, rakho olie nde obusuma.
Wosia tsimena mumatsi amalafu, onyala khuosia nende matsi katunduma atiti.
Bukula tsimena nora khushifuria nometa matsi matiti nora khumuliro tsitekhe atiti.
Rusia tsimena khumaika noshenena matsi kosi karule.
Tekha bitunguo biotetere mumafura, bikakhulane biosi.
Meta tsinyanya tsiotetere nende royco kose curry powder, notekha tsiyie muno ni tsitore tsiosi.
Meta tsimena tsimalire khuboilwa munyungu itekhanga bitunguo biyire, nokalukhasia lwangu lwangu mpaka bitirane bilayi.
Meta matsi matiti kose amabere niwenya khumeta bunulu, nolekha tsimena tsiyie atiti khudakika tsirano.
Pila tsimena nolinga ichumbi nitirire bilayi muno, khomanye nitsimalire khuiya kose nitsishiri.
Lekha tsiyie atiti tsitirane nende amabere nomba matsi kometeremo.
Rusia tsimena onyala khulia nende obusuma.
Wosia omuranda bilayi nende amatsi malafu katunduma bilayi, noteta bipande bikhongo bilayi.
Bukula omuranda kwao nora munyungu yotekhera nende amatsi amalafu matiti, nora khumuliro omukhongo.
Lekha omuranda kuyie mpaka kuyesere muno, ni olinga matsi buli saa khomanye nikawa munyungu.
Meta matsi matiti munyngu omuranda kutsirire khutora.
Meta bitunguo biotetere mumafura munyungu yotekhera, bikakhulane bilayi.
Meta tsinyanya tsiotetere nende royco kose curry powder, notekha tsiyie muno ni tsitore tsiosi. (
Meta omuranda omalire khuboilwa munyungu itekhanga bitunguo biyire, nokalukhasia lwangu lwangu.
Meta matsi matiti nende omushebano, nolekha omuranda kuyie atiti khudakika tsirano.
Pila omuranda nolinga ichumbi nitirire bilayi muno, khomanye nimalire khuiya kose nishiri.
Rusia omuranda khumaika, rakho olie nende obusuma.
Wosia obuoba bilayi nende amatsi malafu, noteta bipande bititi bilayi.
Tsukha amatsi amalafu matiti musufuria, noramo obuoba nora khumuliro omukhongo obuoba buchake khuiya.
Meta ichumbi inditi muobuoba, nolekha buyie mpaka butore bilayi.
Rusia obuoba khumaika noshenena matsi kosi karule.
Meta obuoba bumalire khuboilwa munyungu itekhanga bitunguo biyire, nokalukhasia.
Meta amabere matiti khumeta bunulu bwa obuoba, nolekha buyie atiti khudakika ekhumi.
Pila obuoba nolinga ichumbi nitirire bilayi muno, khomanye nibumalire khuiya.
Rusia obuoba khumaika, onyala khulia nende obusuma.
Wosia makanga mumatsi amalafu, onyala khuosia nende matsi katunduma atiti.
Bukula makanga nora khushifuria nometa matsi matiti nora khumuliro makanga katekhe atiti.
Rusia makanga khumaika noshenena matsi kosi karule.
Meta makanga kamalire khuboilwa munyungu itekhanga bitunguo biyire, nokalukhasia mpaka bitirane bilayi.
Meta matsi matiti, nolekha makanga kayie atiti khudakika tsirano.
Pila makanga nolinga ichumbi nitirire bilayi muno, khomanye nikamarlire khuiya kose kashiri.
Lekha kayie atiti katirane nende matsi kometeremo.
Rusia makanga ne onyala khulia nende obusuma.
Wosia amakanda bilayi nende amatsi malafu, norusia bilayi amaloba kosi nomala niwosia bilayi nende matsi malafu.
Tsukha amatsi amalafu munyungu ya amakanda, nora khumuliro omukhongo kachake khuyie.
Meta amakanda munyungu ya amatsi kayesere, nolekha amakanda kayie mpaka kayesere muno.
Ni olinga matsi buli saa khomanye nikawa mumakanda kabe nikayire.
Tsoma rikhande mumakanda kashiri khumaika olole nikamalire khuiya kose kashiri khutoratora nometa matsi.
Matsi ni kawa ne amakanda katoratora norusia khumaika kalalala tawe.
Meta matsi ni mumakanda ni kashiri khuiya no lekha kayie bilayi mpaka katoratora.
Metamo tsinyanya tsiosi ne olekha tsiyie tsitore bilayi.
Meta amakanda kamalire khuiya munyungu itekhanga bitunguo biyire, nokalukhasia mpaka bitirane bilayi.
Meta ichumbi nende, nolekha amakanda kayie atiti tsitirane nende buli shindu.
Rusia amakanda khumaika, rakho olie nende omuchere.
Nyola tsisaka tsiao nomala otong'e nde masafu norusia amasafu amabii kosi.
Wosia masafu ka tsisaka tsionyolire bilayi mumatsi malafu, maloba kosi karule.
Tsukha amatsi amalafu matiti musufuria, noramo tsisaka nora khumuliro tsichake khuiya bilayi.
Meta ichumbi inditi mutsisaka, nende omushebano, nolekha liyie mpaka litore bilayi.
Rusia tsisaka khumaika noshenena matsi kosi karule muliani bilayi.
Meta tsisaka tsimalire khuboilwa munyungu itekhanga, nokalukhasia mpaka bitirane bilayi.
Meta buri shindu shiwenya khumetera bunulu, nolekha tsisaka tsiyie atiti tsitirane nende buli shindu.
Rusia tsisaka khumaika, rakho olie nde obusuma.
Pima matsi ko muchere kayera khutekha omuchere kuwenya no otundumia kayie kayesere.
Meta ichumbi nende amafura matiti mumatsi.
Wosia omuchere bilayi nende amatsi malafu nometa mushifuria shitekhanga amatsi ko muchere ako.
Rekha omuchere kuchake khuyia mpaka ni kuyesere muno mumatsi.
Ni olinga matsi buli saa khomanye nikawa muomuchere kube nikayire.
Matsi nikwawamo ne opila olele ni kuyire kose ni wenyekhana khumetamo matsi matiti
Ni kushiri khuiya meta matsi matiti no ofunikha shifuria khumuchere kunyole khutora bilayi.
Pungusia muliro atiti notsirira khutekha omuchere, mpaka otirane bilayi ne kutore.
Nikwakhaiya no rusia khumaika kupowe, rakho olie nende inyama kose shindu shiosishiosi.
Wosia tsiswa bilayi nende amatsi malafu nora khusifuria shiwenya khwikhonyera.
Meta ichumbi khutsiswa itire buli abundu bilayi.
Kasia omuliro kwao kulatekha tsiswa bilayi.
Bukula shifuria shiwenya khutekhera tsiswa norenjekha khumaika kao nomba lijiko lwao.
Metamo mushebano mutiti no lekha tsiswa tsitekhe khufise fititi mpaka omushebano oko kukhamemo.
Kalukhasia tsiswa tsiao nothirira khutekha tsiyie buri abundu.
Lekha tsiikhale khumuliro mpaka tsiyie bilayi ne othirira khukalukhasia.
Pila tsiswa tsiao nolinga ichumbi nitire bilayi nomba omete.
Tekha no kalukhasia mpaka tsiyie tsiume bilayi.
Nitsiakhaiya norusia khumaika ne onyala khulia nende obusuma
Batsa amaremwa kao kosi norusia amakhoba bilayi.
Tonya amaremwa bipande bititi shinga wenya biyere.
Wosia amaremwa bilayi nende amatsi malafu nora,
Teta bitunguo nende tsinyanya tsia khukarangira amaremwa ako.
Ramo maremwa nokalukhasia luono bitirane nende tsinyanya nende bitunguo.
Meta ichumbi inditi muamaremwa, nolekha kayie mpaka katore bilayi.
Meta matsi matiti, nolekha amaremwa kayie atiti khudakika ekhumi.
Pila amaremwa nolinga ichumbi nitirire bilayi muno, khomanye nikamalire khuiya kose kashiri.
Lekha kayie atiti katirane ne kakhayia ne orusia khumaika kapowe.
Onyala khulia amaremwa kao nende ichai kose obusera.
Rusia tsimbande mundalo no onyola tsimbande nomala otolamo tsimbi tsiosi otong?e nende tsikhongokhongo tsindai.
Wosia tsimbande bilayi mumatsi malafu, maloba kosi karule.
Tsukha amatsi amalafu matiti musufuria, noramo tsimbande nora khumuliro tsichake khuiya bilayi.
Meta ichumbi inditi mutsimbande, nolekha tsiyie mpaka tsitore bilayi.
Lekha tsimbande tsiyie kushise shilayi mpaka tsickahe khuabukha makhoba atiti
Matsi nikachaka khuwa mtsimbande nopungusia muliro khu tsialala tawe.
Linga tsimbande tsiao nitsiyire no onyala kata khupila khomanye shinga tsitsiriranga.
Matsi kawamo nitsishiri khuiya nometamo matsi matiti khutsiyie bilayi.
Ni tsimala khuiya norusia khumaika khu tsichake khupowa.
Khobola tsimbande tsia makhoba khonyole khulia bilayi.
Onyala khulia tsimbande tsiao nende ichai nomba obusera bwe imere.
Omulimi yaraka amatumwa mwikunda,yakhanyole amatuma manji nafuna.
Yakula amatumwa nende amakanda, yenyanga okhutekha amayenjere kakhukisia abacheni.
Omulimi yachendanga mwikunda tsinyanga tsiosi.
Yanyola amatumwa manji tsinyanga tsia khufuna, yali nende ikhabi amatumwa kaye manji sikabiya mundalo tawe.
Omulimi yalima amapwoni nende mabere, yalakusia mapuoni kaye kosi kakhakhola bilayi.
Omulimi Wakoli yanyala okhulima abundu akhongo muno nende imbako yaye ikhongo.
Omulimi mukhasi Nekesa aremanga ming?onye nende lupanga luale lumemu buli nyanga.
Omukholi wa mwindalo Omusula atetanga misala chiri waye nende ishoka yaye inditi.
Omulimi Shisia yanyala khufuna matumwa kaye ngala kola khufunwa.
Abana bakhonyanga mundalo batsitsanga mundalo nende tsimbako tsiabu tsinditi muno.